Kapeng Amerikano

Ang kapeng Amerikano (kilala rin bilang Amerikano; ; ) ay isang uri ng inuming kape na inihahanda sa pamamagitan ng pagbabanto ng ekspreso sa mainit na tubig, na nagbibigay ng kaparehong-tapang sa, ngunit ibang lasa mula sa, tradisyonal na nilagang kape. Nag-iiba ang tapang ng Amerikano ayon sa bilang ng mga tagay ng ekspreso at ang dami ng idinagdag na tubig. 

Sa Italya, ang caffè americano ay maaaring tumukoy sa ekspreso na may mainit na tubig o sinalang kape (caffè all'americana). 

 Pinagmulan 
Sa wikang Ingles, nagmula ang Amerikano sa Amerikanong Kastila, na pinetsang dekada 1970,  o mula sa Italya. Ang partikula na terminong "caffè Americano" ay Italyano para sa "Kapeng Amerikano". Mayroong sikat, ngunit di-kumpirmadong paniniwala na nagmula ang pangalan sa Ika-2 Digmaang Pandaigdig noong ipinambanto ang mainit na tubig sa ekspreso ng mga Amerikanong G.I. sa Italya upang matantya ang kape na kinasanyan nila. 

Bago nito, sa kanyang 1928 nobelang Ashenden: Or the British Agent, pina-order at pinainom ni Somerset Maugham ang kanyang protagonista ng tinatawag na americano sa Napoles noong Ika-1 Digmaang Pandaigdig, ngunit walang sapat na impormasyon upang matiyak kung iyon din ang parehong inumin. 

 Paghahanda 
Binubuo ang inumin ng isa o dalawang tagay ng ekspresong nilaga na may idinagdag na tubig. Karaniwan sa UK (at sa Italya) sa pagitan ng 1 at 16 imperyong likido-onsa (28 at 455 ml) ng mainit na tubig ang dinaragdag sa dobleng ekspreso. 

Ang Long Black ay terminong Australasyano para sa inumin na katulad ng Amerikano (kabaligtaran ng Short Black para sa ekspreso), na may diin na inilalagay sa kaayusan ng paghahanda, pagdaragdag ng tubig sa tasa muna bago ibuhos ang ekspreso sa ibabaw. 

Paminsan-minsan, ginagamit ang salitang Italiano sa Kanlurang Estados Unidos, at tumutukoy ito sa isang maikling Amerikano, lalo na kung 1:1 ang taway ng ekspreso/tubig.Espresso: Questions and Answers – Italiano drink order , 2005, Portland, OR; Regional: United States West – espresso profeta in westwood? , Los Angeles, CA, 2009 


 Paggamit 
Ang pinakakaraniwang paggamit ng Amerikano ay kapag may bumibili ng inumin na kasinglaki ng nilagang kape mula sa isang ekspresuhan. 

Ang mga Amerikano—lalo na ang mga Amerikanong maiikli at mala-long black—ay ginagamit rin sa paghahanda ukol sa artisanong ekspreso para sa mga butil na yumayari ng matapang na ekspreso. Ito ay lalong ginagamit para sa ekspresong iisang pinagmulan, kung saan natatapanggan ang marami sa mga di-binantong tagay ng ekspreso; at sa mas magaan na kape at sangag na di-karaniwang naiuugnay sa ekspreso, tulad ng mga butil mula sa Etiopia o Sumatra. Para sa paghahanda nito, karaniwang ginagamit ang tagway ng 1:1 ekspreso sa tubig, upang maiwasan ang labis na pagbabanto, na direktang binubuhos ang ekspreso sa isang tasang may tubig na upang mabawasan ang pagkagambala sa krema. 

 Mga uri 
Ang amerikanong may-yelo () ay ginagawa sa pamamagitan ng paghalo ng ekspreso sa malamig na tubig sa halip ng mainit na tubig. Ang lungo ay ginagawa sa pamamagitan ng pagkatas ng tagay ng ekspreso nang mas matagal na nakabibigay ng mas marami, ngunit nagkakaroon din ng kaunting pait. Ang kapeng krema () ay ginagawa rin sa pamamagitan ng pagkatas ng isang tagay ng ekspreso nang mas matagal kaysa sa lungo. Ang red eye ay ginagawa gamit ang kapeng patak () sa halip ng mainit na tubig, at maaaring tawagin na shot in the dark. 

 Pulitika 
Noong 2016, nakipagbiro at nagmungkahi ang punong ministro ng Rusya na si Dmitry Medvedev na 'palitan' sa Rusyano ang pangalan ng estilo ng kape kasunod ng pagkasira ng relasyon sa Estados Unidos. Kahit nakakatawa ang panukala, napatupad ito sa isa sa mga kapihan sa Mosku.https://www.bbc.com/news/blogs-news-from-elsewhere-38013931 

 Tingnan din 

 Talaan ng mga inuming kape 
 Mahabang itim 

 Mga sanggunian 

 Mga kawing panlabas 



Kategorya:Kape